section_heading: Stvaranje ljudi
paragraph_text: Veliki bogovi Annuaki su postali vladari svijeta i cijelo su se vrijeme samo zabavljali. Manji bogovi - Igigi - obavljali su sav rad na svijetu. Ali jednog su se dana pobunili i Annuaki su bili u neprilici. Zato su žrtvovali jednog boga - Kingua, te je bog Enki napravio smjesu gline i krvi Kingua. Tu je smjesu dao Ninti, koja ju je rasporedila u 14 posuda - sedam za žene i sedam za muškarce. Nakon devet mjeseci, rođeni su prvi ljudi, izdignuti iz gline.